CELEX: 32014R0329
Language: da
Date: 2014-03-31 00:00:00
Title: Kommissionens gennemførelsesforordning (EU) nr. 329/2014 af 31. marts 2014 om 211. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen

1.4.2014   
            
            
               DA
            
            
               Den Europæiske Unions Tidende
            
            
               L 98/11
            
         KOMMISSIONENS GENNEMFØRELSESFORORDNING (EU) Nr. 329/2014
   af 31. marts 2014
   om 211. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen (1), særlig artikel 7, stk. 1, litra a), og artikel 7a, stk. 1 og 5, og
   ud fra følgende betragtninger:
   
               (1)
            
            
               Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af pengemidler og økonomiske ressourcer.
            
         
               (2)
            
            
               Den 14. februar 2014 besluttede Sanktionskomitéen under FN's Sikkerhedsråd at ændre et punkt på listen over de personer, grupper og enheder, over for hvem indefrysningen af pengemidler og økonomiske ressourcer skal gælde. Den 14. marts 2014 besluttede Sanktionskomitéen under FN's Sikkerhedsråd endvidere at fjerne en fysisk person fra listen over de personer, grupper og enheder, der er omfattet af indefrysningen af pengemidler og økonomiske ressourcer, og at tilføje en fysisk person til samme liste.
            
         
               (3)
            
            
               Bilag I til forordning (EF) nr. 881/2002 bør derfor ajourføres.
            
         
               (4)
            
            
               For at sikre, at foranstaltningerne i denne forordning er effektive, bør den træde i kraft øjeblikkeligt —
            
         VEDTAGET DENNE FORORDNING:
   Artikel 1
   Bilag I til forordning (EF) nr. 881/2002 ændres som angivet i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 31. marts 2014.
      
         
            På Kommissionens vegne
         
         
            For formanden
         
         
            Chef for Tjenesten for Udenrigspolitiske Instrumenter
         
      
   
   
      (1)  EFT L 139 af 29.5.2002, s. 9.
   
      BILAG
      Bilag I til forordning (EF) nr. 881/2002 ændres således:
      
                  1)
               
               
                  Punktet »Global Relief Foundation (GRF) Adresse: a) 9935 South 76th Avenue, Unit 1, Bridgeview, Illinois 60455, USA; b) Postboks 1406, Bridgeview, Illinois 60455, USA. Andre oplysninger: a) andre udenlandske lokationer: Afghanistan, Bangladesh, Eritrea, Ethiopien, Georgien, Indien, Irak, Vestbredden og Gaza, Somalia og Syrien; b) amerikansk arbejdsgiveridentifikationsnr.: 36-3804626; c) momsnr.: BE 454419759. Den i artikel 2a, stk. 4, litra b), omhandlede dato: 22.10.2002.« under overskriften »Juridiske personer, grupper og enheder« affattes således:
                  »Global Relief Foundation (GRF) Adresse: a) 9935 South 76th Avenue, Unit 1, Bridgeview, Illinois 60455, U.S.A.; b) Postbox 1406, Bridgeview, Illinois 60455, U.S.A. Andre oplysninger: a) andre udenlandske lokationer: Afghanistan, Bangladesh, Eritrea, Ethiopien, Georgien, Indien, Irak, Vestbredden og Gaza, Somalia og Syrien; b) amerikansk arbejdsgiveridentifikationsnr.: 36-3804626. Den i artikel 2a, stk. 4, litra b), omhandlede dato: 22.10.2002.«
               
            
                  2)
               
               
                  Følgende punkt indsættes under overskriften »Fysiske personer«:
                  »Malik Muhammad Ishaq (alias: Malik Ishaq). Adresse: Pakistan. Fødselsdato: ca. i 1959. Fødested: Rahim Yar Khan, Punjab-provinsen, Pakistan. Nationalitet: pakistansk. Den i artikel 2a, stk. 4, litra b), omhandlede dato: 14. marts 2014. Andre oplysninger: a) Fysiske kendetegn: kraftig bygget med meget mørkebrune øjne, sort hår, mellemmørk hudfarve og et kraftigt sort skæg. b) Foto findes i INTERPOL-UN Security Council Special Notice. Den i artikel 2a, stk. 4, litra b), omhandlede dato: 14.3.2014.«
               
            
                  3)
               
               
                  Følgende punkt under overskriften »Fysiske personer« udgår:
                  »Yacine Ahmed Nacer (alias a) Yacine Di Annaba, b) Il Lungo, c) Naslano). Adresse: 6 rue Mohamed Khemisti, Annaba, Algeriet. Fødselsdato: 2.12.1967. Fødested: Annaba, Algeriet. Nationalitet: Algerisk. Andre oplysninger: a) Har angiveligt boet i Algeriet siden 2009; b) Faderens navn er Ahmed Nacer Abderrahmane og Moderens navn er Hafsi Mabrouka. Den i artikel 2a, stk. 4, litra b), omhandlede dato: 17.3.2004.«